**Systém nakladania s komunálnymi odpadmi**

**v obci Jakubova Voľa**

**P l a s t y –** zberáme do žltých plastových vriec ; vývoz je podľa harmonogramu, ktorý bol doručený do každej domácnosti;

zložky, ktoré **patria do plastov** : stlačené alebo zošliapnuté PET fľaše od nápojov, igelitové a mikroténové vrecká, baliace fólie, polystyrén, obaly od pracích prostriedkov, kozmetiky, kelímky od jogurtov, obaly z CD;

zložky, ktoré **nepatria do plastov**: mastné obaly so zvyškom potravín alebo obaly z čistiacich prostriedkov, podlahové krytiny, novodurové rúrky, obaly od nebezpečných látok – motorové oleje, chemikálie, farby a pod.

**S k l o -** zberáme do zelených plastových vriec; vývoz je podľa harmonogramu, ktorý bol doručený do každej domácnosti;

zložky, ktoré **patria** **medzi sklo** : nevratné obaly zo skla od alkoholických alebo nealkoholických nápojov, sklenené nádoby, tabuľové sklo z okien a dverí, sklenené črepy a pod.

zložky, ktoré **nepatria medzi sklo:**  porcelán, keramika, drôtené sklo, autosklo, zrkadlá, TV obrazovky, pozlátené a pokovované sklo, technické sklo, sklo s obsahom chemických látok.

**P a p i e r -** zatiaľ zhromažďujeme doma, od 1. novembra 2016 budú do každej domácnosti doručené modré plastové vrecia a vývoz bude podľa harmonogramu, ktorý taktiež bude doručený do každej domácnosti;

zložky**, ktoré patria** **medzi papier** : noviny, časopisy, kancelársky papier, reklamné letáky, krabice, kartóny, papierové obaly, papierové tašky, čokoľvek z lepenky, skartovaný papier

zložky, ktoré **nepatria medzi papier:** zväzky kníh s väzbou, mokrý, mastný alebo znečistený papier, asfaltový a dechtový papier, použité plienky a hygienické potreby, alobal a pod.

**K o v y** – zatiaľ zhromažďujeme doma, od. 1. novembra 2016 budú do každej domácnosti doručené červené plastové vrecia a vývoz bude podľa harmonogramu, ktorý bude doručený do každej domácnosti;

zložky, ktoré **patria** **medzi kovy** : kovové obaly, konzervy, kovové výrobky a súčiastky, alobal, nápojové plechovky

zložky, ktoré **nepatria medzi kovy:** kovové obaly od farieb, lepidiel, chemikálií

**J e d l é o l e j e a  t u k y z  d o m á c n o s t i** – použité jedlé oleje a tuky zhromažďujeme doma do fľaše od jedlého oleja a plnú fľašu odnesieme do kontajnera, ktorý bude umiestnený pri obecnom úrade, alebo odovzdáme v deň zvozu priamo do auta pri obecnom úrade. Termín zvozu bude v predstihu oznámený rozhlasom a na internetovej stránke obce.

**B a t é r i e a  a k u m u l á t o r y –** zatiaľ zhromažďujeme doma, od 15. augusta 2016 ich možno doniesť na obecný úrad do zbernej nádoby.

**N e s p o t r e b o v a n é v e t e r i n á r n e a  h u m á n n e l i e k y ­** - odovzdať do ktorejkoľvek lekárne

**N e b e z p e č n ý o d p a d a e l e k t r o o d p a d z  d o m á c n o s t i** – zhromažďujeme doma; vývoz je podľa harmonogramu, ktorý bol doručený do každej domácnosti;

zložky, ktoré **patria medzi nebezpečný odpad :** obaly z motorových syntetických , mazacích a hydraulických olejov, staré zaolejované handry, textil od farby, farby, tlačiarenské farby, tonery, lepidlá a živice, drobné ručné náradie, biela technika, vyradené elektronické a elektrické zariadenia , prázdne obaly znečistené nebezpečnými látkami, napr. obal od syntetickej farby, riedidla, motorového oleja a pod, žiarivky a halogénové svietidlá.

**B i o l o g i c k y r o z l o ž i t e ľ n ý k u c h y n s k ý o d p a d**  - ukladáme doma na kompostovisko

zložky, ktoré **patria do BRKO -**  nespracované zostatky surovín, neskonzumované zostatky pokrmov a potravín rastlinného, ale i živočíšneho pôvodu, ktoré vznikli i z kuchýň domácností. Patria sem aj šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, papierové vrecko znečistené zeleninou, ovocím, maslom, džemom, resp. ostatnými potravinami živočíšneho alebo rastlinného pôvodu, potraviny po dobe spotreby alebo lehote minimálnej trvanlivosti alebo potraviny inak znehodnotené, použitá papierová vreckovka a servítok a v malom množstve aj drevitá vlna, triesky, hnedá lepenka, novinový papier (použité pri manipulácii s potravinami).

**B i o l o g i c k y r o z l o ž i t e ľ n ý o d p a d z o  z á h r a d –** ukladáme na vlastné kompostovisko, alebo do veľkokapacitného kontajnera, ktorý je zatiaľ umiestnený pod kostolom, ale začiatkom augusta bude premiestnený na iné miesto ; kde, o tom bude obec v predstihu informovať prostredníctvom obecného rozhlasu;

Jednotlivé zložky, najmä konáre stromov je potrebné pred uložením do kontajnera porezať na menšie kúsky, aby sa tam vmestilo čo najviac odpadu.

Zložky, ktoré **patria do BRO :** kvety, tráva, lístie, drevný odpad zo strihania a orezávania krovín a stromov, vypletá burina, pozberové zvyšky z pestovania, zhnité ovocie a zelenina, piliny, drevná štiepka, hobliny, drevný popol.

**O b j e m o v ý o d p a d** – **predstavujú zložky, ktoré sa svojou veľkosťou nevojdú do klasickej 120 l nádoby; ukladajú sa do veľkokapacitného kontajnera, ktorý je obec zo zákona povinná pristaviť 2 krát ročne;**

**Vzhľadom na veľkú nedisciplinovanosť v ukladaní rôznych druhov odpadov do veľkokapacitného kontajnera , za vývoz ktorého obec zbytočne vynakladá nemalé finančné prostriedky, bude tento 22. 7. 2016 stiahnutý a bude pristavený v súlade so zákonom , t. j. na jar a na jeseň. Termín pristavenia bude včas oznámený prostredníctvom obecného rozhlasu a internetovej stránky obce.**

**P n e u m a t i k y -** nový zákon o odpadoch č. 79/2015 Z. z. s účinnosťou od 1.1.2016 uplatňuje nový postup voči odpadovým pneumatikám, podľa ktorého odpadové pneumatiky sa nepovažujú za súčasť komunálneho odpadu, preto ich nemožno odoberať na zberných dvoroch; **povinnosť odoberať odpadové pneumatiky od konečného spotrebiteľa majú všetci distribútori pneumatík, ktorí musia odpadové pneumatiky odoberať bezodplatne**

**D r o b n ý s t a v e b n ý o d p a d** – obec má uzatvorenú zmluvu o likvidácií drobného stavebného odpadu so spoločnosťou CBR, s. r. o. Sabinov, prevádzka Rožkovany. Preto je potrebné drobný stavebný odpad odviesť na skládku do Rožkovan, kde odpad bude odvážený a následne vážny lístok s menom občana bude zaslaný obci, ktorá v zmysle VZN č. 12/2015 o miestnych daniach a miestnom poplatku za komunálne odpady a drobný stavebný odpad vystaví občanovi faktúru. Za 1 kg odpadu je sadzba 0,015 €.

zložky**, ktoré patria** **medzi drobný stavebný odpad** – zmesibetónu, tehál,obkladačiek dlaždíc, keramiky a pod.

zložky, **ktoré nepatria medzi drobný stavebný odpad ­**– sklo, kovy, plasty, papier, lepenka a pod.

**T e x t i l –** na zber textilu má obec kontajner, ktorý je umiestnený pri obecnom úrade.

zložky**, ktoré patria medzi textil** – čisté a suché šatstvo, nezničené topánky – iba páry, doplnky k oblečeniu – šály, čiapky, rukavice a pod.

zložky, **ktoré nepatria medzi textil** – špinavé a zničené šatstvo, zničené topánky a pod.

Ing. Magdaléna Sasaráková

starostka obce